  Майя Бывальцева 1-тӥ куарусёнэ Якшур-Бӧдья ёросысь Селычка черкогуртын выль нылпи садэз сӥё-дано усьтӥзы. Со Селычкаысь шоръёзо школалэн люкетэз луэ. Ужрад Тодонлык нуналэз пусъён улсын ортчиз. Дышетскисьёсын ӵош та празднике нырысьсэ лыктӥзы Селычкаысь но Канифольнойысь покчиос. Нылпи сад 60 нылпиослы чакламын. Кӧня ке ар талэсь азьло школа борды пуктэм ватсэтлы лэсьтӥськонэз йылпумъян понна коньдонэз возьмано луиз. Таяз арын объектэз вуттӥзы. Отын кык группа луоз: 1,5–5 аресъем покчиослы но 5–7 аресъем нылпиослы. 3–7 аресъем пиналъёс понна путёвкалы кулэяськон быдэстэмын, эшшо 20 покчиос яслие черодзэс возьмало. 1-тӥ куарусёнэ Селычкаысь нылпи садэ Удмуртилэн тӧроезлэсь ужзэ огдырлы быдэсъясь вуылӥз. Мон понна та туж тулкымъяськон нунал, малы ке шуоно мынам нылпиосы 11-тӥ классэ мыно, соос понна берпуметӥез 1-тӥ Куарусён Александр БречаловУлосвыл кивалтӥсь верамъя, нырысетӥ классэ мынӥсьёсты адӟыса, тодаз вае, кызьы со вал аслаз нылпиосыныз. Со люкаськемъёсты выль дышетскон арен ӟечкылаз. Александр Бречалов нылпиослы но анай-атайёссылы сӥзиз, паймымон но ӝог ортчись школа дыр шудэн но тодонлыкен мед тырмоз шуыса, нош дышетӥсьёслы — чидан но тазалык. Солэн верамезъя, пиналъёс асьсэдыз Удмуртиын шедьтыны но азинскыны мед быгатозы шуыса элькун кивалтӥсьёс лэсьтозы ваньзэ. Селычкаысь выль нылпи сад Тегъёс: Дышетон Удмуртия нылписад пиналъёс школаос АлександрБречалов Якшур-Бӧдья  